|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода – 16.09. – 22.09.2024 г. (38- та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 51 случая на заразни заболявания, от които:

1. Грип и остри респираторни заболявания (ОРЗ) - 46 случая.

Общата заболяемост от грип и ОРЗ за областта е 63,62 %оо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 12 | 21 | 10 | 3 | - | 46 | 63,62 %оо |

1. Въздушно-капкови инфекции - 3 случая: COVID-19, туберкулоза и скарлатина;
2. Няма регистрирани случаи на коклюш и морбили;
3. Чревни инфекции - 2 случая: колиентерит и салмонелоза;
4. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са 12 проверки - за спазване на противоепидемичния режим при работа са проверени 2 лечебни заведения за извънболнична помощ, 3 отделения към МБАЛ-Добрич, 1 ДГ и 1 здравен кабинет към ДГ, 2 ДГ по епид. показател, 1 проверка насочена по сигнал в СБР Албена и 2 насочени по сигнал в КК Албена.

Извършен мониторинг на 4 биотопа по договор с МЗ за извършване на дезинсекционни мероприятия. В 3 от тях няма наличие на ларви, 1 - ниска плътност. Обходени са още 2 биотопа, извън договора и в 1 е констатирано наличие на ларви 1-4 стадий

Епидемиологичните проучвания на регистрирани заразни болести са 5 бр.

Лабораторен контрол на противоепидемичния режим в лечебни заведения – общо 117 бр. проби с 2 положителни резултата, както следва:

* 44 бр. проби околна среда с 1 положителен резултат;
* 10 бр. микробиологични проби с 1 положителен резултат;
* 63 бр. паразитологични проби без положителни резултати.

**През** **консултативния кабинет по СПИН /КАБКИС/** са преминали 2 лица.

**ДИРЕКЦИЯ „МЕДИЦИНСКИ ДЕЙНОСТИ”**

Изпратени документи в Изпълнителна агенция „Медицински надзор“ документи за промяна в обстоятелствата на 1 лечебно заведение за болнична помощ.

За периода са извършени 2 проверки на Лечебни заведения на територията на област Добрич, като 2 са на лечебни заведение за извънболнична медицинска помощ. За периода са извършени 4 проверки на лица практикуващи неконвенционални методи за благоприятно здраве.

Постъпили и обработени 67 бр. съобщения за смърт.

Издадени заповеди за промяна/закриване на състава на ЛКК- 1 бр.

Приети и обработени жалби против експертни решения- 9 бр.

За периода в Регионалната картотека на медицинските експертизи (РКМЕ) са приети и обработени 160 бр. заявления – декларация за освидетелстване и преосвидетелстване. Дигитализирани са в Информационната система за контрол на медицинските експертизи - 130 броя медицински експертни досиета.

Проверени и предоставени за разглеждане от Териториалното поделение на националния осигурителен институт- гр. Добрич- 154 броя експертни решения издадени от ТЕЛК. Приети МЕД от НОИ гр. Добрич- 94 бр.

Приети медицински експертни досиета от ТЕЛК – 94 бр., от НЕЛК – 13броя.

Прибирани медицински експертни досиета за съхранение в картотеката – 160 бр.

Подадени 6 бр. заявления от лица за издаване на заверен препис от експертно решение.

Изпратени 3 бр. писма до граждани за непълнота в изпратените документи.

Извършени справки по телефона и в РКМЕ на граждани относно въпроси свързани с медицинската експертиза- 130 бр.

Изготвени на преписки за работодатели и др. заинтересовани страни- 60 бр.

Изготвени справки във връзка с Закона за хората с увреждания- 11 бр.

**ДИРЕКЦИЯ „ОБЩЕСТВЕНО ЗДРАВЕ”**

Извършена е **1** проверка по предписание на обект с обществено предназначение. Издадени са: **1** становище за ДПК; **2** предписания за предприемане на задължителни хигиенни мерки. Регистрирани са **6** обекта с обществено предназначение.

През периода са извършени общо **51 проверки** по текущия здравен контрол в обекти с обществено предназначение, **2** проверки по чистота на населени места, проконтролирани са **22** стоки със значение за здравето в обекти за търговия с химични смеси. Реализирани насочени проверки **34**: 16 от тях са извършени във връзка с контрола по тютюнопушенето и продажбата на алкохол; 6 – по спазване забраната за продажба и употреба на диазотен оксид (райски газ); 7 - контрол върху ДДД-мероприятията; 3 - по Писмо на МЗ за съвместни проверки с КЗП относно продажбата на енергийни снифове, цигари, никотинови снусове, електронни цигари и райски газ и други подобни продукти, които са забранени за продажба на деца под 18г., 1 – насочена проверка по предписание, 1 – тематична проверка за спазване на задължението на производителите на детергенти, произведени в Република България, да публикуват на интернет страницата си фиша за съставките, съгласно изискванията на Регламент (ЕО) № 648/2004.

**Лабораторен контрол:**

Питейни води: физико-химичен и микробилогичен контрол: **7 бр.** проби - съответстват на нормативните изисквания;

- във връзка с насочен здравен контрол са изследвани по физико-химични и микробиологични показатели – **3 бр.** проби питейна вода, от тях **2 бр.** проби не съответстват по физико-химичен показател „нитрати“.

Минерални води: микробиологичен контрол – **3** **бр.** проби, които съответстват на нормативните изисквания.

Води за къпане:

• води от плувни басейни: във връзка с насочен здравен контрол е изследвана по физико-химични и микробиологични показатели – **1** проба, която не съответства по показател „перманганатна окисляемост“.

Козметични продукти: не са пробонабирани

Биоциди и дезинфекционни разтвори: не са пробонабирани.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- издадени са 17 предписания за провеждане на задължителни хигиенни мерки;

- съставени са 2 акта за установени административни нарушения на физически лица.

**Дейности по профилактика на болестите и промоция на здравето (ПБПЗ):**

- Извършени са здравни оценки на 15 седмични учебни разписания за първия срок за учебната 2024/2025 г.

- Участие в заседание на Областната комисия по безопастност на движението по пътищата - зала Европа на Областна администрация.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **16.09. – 22.09.2024 г.** по чл. 56 от Закона за здравето са извършени **21 проверки в 21 обекта** (4 детски и учебни заведения, 14 други закрити обществени места по смисъла на § 1а от допълнителните разпоредби на Закона за здравето, 3 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

